SET ปิดเช้าลบ 1 จุด วิตกโอมิครอนระบาดหนัก โบรกฯชี้วันนี้วอลุ่มบาง 5-6 หมื่นลบ.
SET ปิดเช้าลบ 1 จุด วิตกโอมิครอนระบาดหนักหวั่นล็อกดาวน์ บ่ายคาดตลาดฯแกว่งคล้ายช่วงเช้ากรอบ 1,630-1,645 เล็งวอลุ่มเทรดแผ่วลงทั้งวันอาจจะอยู่แถว 5-6 หมื่นลบ.
27 ธ.ค. 2564

นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชียที่เช้านี้ติดลบราว 0.50% ใกล้สิ้นปีแล้วทำให้หุ้นขนาดใหญ่เริ่มนิ่ง แต่หุ้นกลุ่มโลจิสติกส์ยังปรับขึ้นโดดเด่น และเล่นเก็งกำไรหุ้นตามปัจจัยเฉพาะตัว โดยธีมการเล่นยังไม่ชัดเจนเนื่องจากกังวลอาจมีการล็อกดาวน์อีกรอบ จึงต้องติดตามสถานการณ์การแพร่ระบาดไวรัสโควิดสายพันธุ์โอมิครอนในระยะนี้อย่างใกล้ชิด
สำหรับแนวโน้มการลงทุนในช่วงบ่ายนี้ โดยนายสรพล คาดว่าตลาดฯคงจะแกว่งคล้ายช่วงเช้าในกรอบ 1,630-1,645 จุด และเชื่อว่าวอลุ่มเทรดโดยรวมคงจะแผ่วลง โดยทั้งวันอาจจะอยู่แถว 5-6 หมื่นล้านบาท จากค่าเฉลี่ยปี 2564 ที่ 8.90 หมื่นล้านบาท
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
GUNKUL มูลค่าการซื้อขาย 1,426.35 ล้านบาท ปิดที่ 5.50 บาท เพิ่มขึ้น 0.25 บาท
GPSC มูลค่าการซื้อขาย 704.86 ล้านบาท ปิดที่ 86.00 บาท ลดลง 0.25 บาท
MAKRO มูลค่าการซื้อขาย 633.57 ล้านบาท ปิดที่ 41.75 บาท ลดลง 0.75 บาท
PTT มูลค่าการซื้อขาย 620.01 ล้านบาท ปิดที่ 37.50 บาท ลดลง 0.50 บาท
DELTA มูลค่าการซื้อขาย 550.26 ล้านบาท ปิดที่ 432.00 บาท เพิ่มขึ้น 12.00 บาท